Sampo-Rosenlew

Sampo-Rosenlew Oy ir Somijas mašīnbūve uzņēmums, kas bāzēts Pori. Uzņēmums ir dibināts 1991. gadā. Tā īpašnieks ir Indijas konglomerāta Mahindra Group meitas autobūves uzņēmums Mahindra & Mahindra. Sampo-Rosenlew ražo labības kombainus (hedera platums 1,5 — 6,9 m), mežsaimniecības mašīnas (harvesterus un forvarderus). Vēsture Uzņēmuma saknes sniedzas līdz 1853. gadam, kad tika dibināts uzņēmums Oy W. Rosenlew Ab, kas sākotnēji nodarbojās ar tirdzniecību un kokapstrādi. 1920. gados uzņēmums sāka ražot kombaina priekšteci — kuļmašīnu. 1954. gadā inženieris Uno Skogbergs un tehniķis Tūre Salmi izstrādāja labības pašgājēju kombainu. Sampo 547LP kombaina modeļa izgatavošanu pabeidza 1955. gadā, un to prezentēja Pori lauksaimniecības izstādē. 1957. gadā Pori rūpnīcā sāka ražot pirmo kombaina modeli Sampo 657 LP. 1987. gadā Oy W. Rosenlew Ab tika pārdots uzņēmumam Rauma-Repola. 1990. gadā Rosenlew sāka ražot Sampo Rosenlew 2000 sērijas kombainus. 1991. gadā Rosenlew kombainu rūpnīcas vadītājs Timo Prihti dibināja uzņēmumu Sampo-Rosenlew Oy, no Rauma-Repola izpērkot labības kombainu biznesu. Tā kā kombainu ražošanai bija sezonāls raksturs, 1993. gadā uzņēmums papildus sāka izgatavot rūpnieciskas mazgāšanas iekārtas. 1993. gadā Sampo-Rosenlew izstrādāja un izlaida pirmo meža harvestera modeli SR1046. 2001. gadā ražošanā ieviesa vidējas jaudas kombainu Sampo Rosenlew 3000 sēriju. 2003. gadā Sampo-Rosenlew sāka attīstīt kultivatoru ražošanu Alžīrijā. 2003. gadā uzņēmums no Metso nopirka hidrodzinēju ražotāju Black Bruin, ko pārdēvēja par Sampo Hydraulics Oy. 2005. gadā Sampo-Rosenlew Nakilā dibināja meitas uzņēmumu Sampo Components Oy, kas ražoja metāla konstrukcijas un detaļas metālapstrādes rūpniecībai. 2009. gadā Jali Prihti pārņēma izpilddirektora amatu, un viņa priekšgājējs Timo Prihti turpināja pildīt valdes priekšsēdētāja pienākumus. 2010. gadā kopuzņēmums CMA-Sampo Alžīrijā sāka ražot kombainus. 2011. gadā rūpniecisko mazgāšanas mašīnu bizness tika pārdots Somijas uzņēmumam Aqua Clean Oy. 2011. gada rudenī Sampo Rosenlew izlaida Comia modeļus C4 — C8, aizstājot 2000. sērijas kombainus. 2013. gadā Sampo-Rosenlew kombainu pārdošana, serviss un rezerves daļu pārdošana no Agrimarket tika nodota Valtra. 2013. gada janvārī CMA-Sampo Alžīrijas kombainu rūpnīcā atklāja jaunu ražošanas līniju. 2013. gada rudenī Sampo Rosenlew 3000 sērijas kombainus smalcinātājus nomainīja Comia C10 un C12 modeļi. Papildus savam zīmolam Sampo-Rosenlew arī ražoja kombainus pēc John Deere (Deere & Company) pasūtījuma, kas 2015. gadā veidoja aptuveni 10 % no Sampo-Rosenlew saražotās produkcijas — aptuveni 1400 kombainu. Sampo-Rosenlew izplatīšana citās Eiropas valstīs jau pirms dažiem gadiem tika nodota John Deere. Tajā pašā laikā izplatītājs Ziemeļvalstīs ASV uzņēmums AGCO pārdeva tam piederošos 10 % Sampo-Rosenlew kapitāldaļu. 2016. gada martā tika ziņots, ka Indijas konglomerāta Mahindra Group meitas autobūves uzņēmums Mahindra & Mahindra, iegādāsies 35 % Sampo-Rosenlew kapitāldaļu un sāks ražošanas sadarbību ar Somijas uzņēmumu. 2016. gada decembrī Sampo-Rosenlew Oy pārdeva visas Sampo-Components Oy kapitāldaļas uzņēmumam San-Meta Oy. 2016. gadā no grupas tika nodalīts meitasuzņēmums Sampo Hydraulics Oy, kam mainīja nosaukumu uz Black Bruin Oy. 2017. gada beigās uzņēmums iegādājās bankrotējušā meža tehnikas ražotāja Logman Oy īpašumu. 2019. gada februārī uzņēmuma vadītāja amatā stājās Jusi Malmi. Iepriekšējais izpilddirektors Jali Prihti turpināja pildīt valdes priekšsēdētāja pienākumus. 2019. gada novembrī tika prezentēti uzņēmuma pirmie hibrīdie rotora kombainu modeļi Sampo Comia C20 un C22, 2Roto. 2019. gada decembrī Mahindra & Mahindra bija ieguvis 49,04 % Sampo-Rosenlew Oy kapitāldaļu. 2022. gada jūnijā Mahindra & Mahindra pilnībā ieguva Sampo-Rosenlew. 2023. gada 16. aprīlī par uzņēmuma izpilddirektoru tika iecelts Devens Kataria. Galerija Atsauces Ārējās saites Vikikrātuvē par šo tēmu ir pieejami multivides faili. Skatīt: Sampo-Rosenlew. Sampo-Rosenlew vietne